Женик слободе/ПОЈАВА VIII/III
ПОЈАВА VIII 
(Чим њих нестане у цркви, јако се смркне. Око цркве шум и сиктање; у исти мах улети Демон Србије и с њиме Коварство и Издајство).

ДЕМОН СРБИЈЕ (завирујући у храм):
Ту сте, ту сте сви:
Калуђер, Гуслар, Хајдук; а ово онај храм 
Из праха косовскога Геније што га створи.
ИЗДАЈСТВО:
Руших га кроз векове и опет не оборих! 
ДЕМОН:
Издајство!
ИЗДАЈСТВО:
Изволи, Господару!
ДЕМОН:
Потеци верна слуго, докле су скупа овде, 
Србију доведи ми. И ти Коварство с њим, 
И ти Подлости иди! Под ове мрачне своде, 
Све ћу их претворити у пеп’о, прах и дим! 
ИЗДАЈСТВО:
А ти, зар овде сам?
ДЕМОН (лупи ногом срдито): 
На пос’о слуге! (Сви оду).